open-index/open-wikipedia-markdown huggingface dataset:
Ֆլորենս Նայթինգեյլի անվան շքանշանի դափնեկիր խորհրդային կանանց ցանկ

**[[Ֆլորենս Նայթինգեյլ]]ի անվան շքանշան**, բուժքույրերի պարգևատրման միջազգային բարձրագույն շքանշան «բացառիկ խիզախության և նվիրվածության համար` զինված բախումներից և բնական աղետներից տուժածներին հոգ տանելիս, կամ օրինակելի ծառայության, հասարակության առողջության կամ բուժքույրական կրթության ոլորտում նորարարական ոգու, հնարագիտության, օրինակելի ծառայության համար»։

Կարմիր խաչի միջազգային կոմիտեն մեդալը շնորհում է երկու տարին մեկ անգամ՝ մայիսի 12-ին, Կարմիր խաչի ազգային ընկերությունների առաջարկություններով։

Խորհրդային Կարմիր խաչն շքանշանի համար առաջին անգամ առաջարկ արել է 1961 թվականին։ Այդ նույն 1961 թվականին Կարմիր խաչի միջազգային կոմիտեն պարգևատրել է խորհրդային երկու բուժքույրերի։ Դրանք եղել են Իրինա Լևչենկոն և Լիդիա Սավչենկոն։ Խորհրդային Սոցիալիստական Հանրապետությունների Միության գոյության տարիներին Ֆլորենս Նայթինգեյլի անվան շքանշանով պարգևատրվել են 46 խորհրդային կանայք՝ բուժքույրեր, ռազմական ֆելդշերներ, սանիտարական հրահանգիչներ և բժշկական այլ աշխատողներ։ Բոլորը Ֆլորենս Նայթինգեյլի անվան շքանշանով պարգևատրվել են Հայրենական մեծ պատերազմի տարիներին իրենց անձնուրաց աշխատանքի համար։

## Պարգևատրվածների ցանկ
Ֆլորենս Նայթինգեյլի անվան շքանշանի դափնեկիր խորհրդային կանանց ամբողջական ցանկը բերված է Կարմիր խաչի ռուսական միավորման կայքում։

## Տես նաև
* Ֆլորենս Նայթինգեյլ
* Կարմիր խաչի և կարմիր մահիկի միջազգային շարժում

## Ծանոթագրություններ

## Գրականություն
* 
* 
* 
* 

Կատեգորիա:Բուժքույրեր
Կատեգորիա:Դափնեկիրների ցանկեր
Օսկար Խիլ

**Օսկար Խիլ Ռեգանիո** (, ), իսպանացի ֆուտբոլիստ, եզրային պաշտպան։ Հանդես է գալիս «Էսպանյոլ» ֆուտբոլային ակումբի կազմում։

## Ակումբային կարիերա
### «Էլչե»
Ծնվել է Էլչեում, հանդես եկել «Էլչե» և «*Կելմե*» ֆուտբոկային ակումբների մանկապատանեկան թիմերում։ «Էլչեի» երիտասարդական թիմի կազմում Օսկարը իր դեբյուտը նշել է 2015 թվականի օգոստոսի 23-ին Տերսերա Դիվիզիոնի շրջանակներում կայացած «*Յովե Էսպանյոլ*»-ի դեմ խաղում։ Թիմի հիմնական կազմում նա իր առաջին հանդիպումն անցկացրել է 2018 թվականի հոկտեմբերի 16-ին՝ մասնակցելով Կոպա դել Ռեյի շրջանակներում կայացած «Կորդոբայի» դեմ խաղին, որն ավարտվել է 1-4 հաշվով՝ «Էլչեի» հաղթանակով։

2019 թվականի ճգոստոսի 24-ին ֆուտբոլիստը իր դեբյուտային հանդիպումն է անցկացրել Սեգունդա Դիվիզիոնի շրջանակներում։ Նա թիմի մեկնարկային կազմում մասնակցել է «*Ալկորկոն*ի» դեմ հանդիպմանը։

2020 թվականի մարտի 8-ին Գիլը խփել է իր առաջին գոլը իսպանական թիմի կազմում «Ռայո Վալեկանոյի» դեմ խաղում։ Այդ հանդիպումն ավարտվել է 3-2 հաշվով։

### «Էսպանյոլ»
2020 թվականի սեպտեմբերի 7-ին Օսկար Գիլը տեղափոխվել է ««Էսպանյոլ»։ Կողմերի միջև կնքվել է 4 տարվա պայմանագիր, իսկ տրանսֆերը արժեցել է 500000 եվրո։

## Ծանոթագրություններ

## Արտաքին հղումներ
*
*

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Էլչեի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Գործակալ Իքս

«**Գործակալ Իքս**» (), ամերիկյան հեռուստասերիալ, որի պրեմիերան տեղի է ունեցել 2015 թվականի նոյեմբերի 8-ին TNT հեռուստաալիքով.

Դեկտեմբերի 15-ին՝ առաջին եթերաշրջանից հետո, *TNT*-ն փակեց հեռուստասերիալը։

## Սյուժե
Նատալի Մաքքաբին (Շերոն Սթոուն) դառնալով ԱՄՆ փոխնախագահ, տեղեկացվում է, որ Սահմանադրությունում գոյություն ունի գաղտնի կետ, որը թույլ է տալիս ստեղծել հատուկ գործակալի, որպեսզի նա փոխնախագահի անունից օգնի պաշտպանել երկիրը ճգնաժամային պայմաններում։ Ջոն Քեյսը (Ջեֆ Հաֆներ) հանդիսանում է ընթացիկ օպերատիվ աշխատող «Գործակալ Իքսը», որը գործ ունի հատուկ խնդիրների հետ, որոնցում հաջողության չեն կարողանում հասնել ԿՀՎ-ն և ՀԴԲ-ն։

## Դերերում
### Հիմնական կազմ
* Շերոն Սթոուն — *փոխնախագահ Նատալի Մաքքաբի*
* Ջեֆ Հաֆներ — *Ջոն Քեյս / «Գործակալ Իքս»*
* Ջեյմի Շերիդան — *Էդվին Սթենթոն*
* Ջոն Շի — *նախագահ Թոմաս Էքհարթ*
* Մայք Քոլթեր — *Մայլս Լաթեմ*
* Ջերալդ Մաքրեյնի — *Մալքոլմ Միլլար*

### Երկրորդական կազմ
* Ջեյմս Էռլ Ջոնս — *Գլխավոր արդարադատության ներկայացուցիչ Թորն*
* Օլգա Ֆոնդա — *Օլգա Պետրովկա*

## Սեզոններ

## Ծանոթագրություններ

Կատեգորիա:2010-ականների ամերիկյան դրամա հեռուստասերիալներ
Կատեգորիա:2010-ականների հեռուստասերիալներ
Կատեգորիա:2015 հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Հեռուստասերիալներ այբբենական կարգով
Մարցին Բուրկհարդտ

**Մարցին Բուրկհարդտ** (, ), լեհ ֆուտբոլիստ, «Մոտոր» թիմի կիսապաշտպան (Լյուբլին)։

## Կենսագրություն
### Ակումբային կարիերա
Պոզնանի «Օլիմպիա» և ՍԿՍ 13 ակումբների սան է։ 2000 թվականին տեղափոխվել է Վրոնկի քաղաքի «Ամիկա» ֆուտբոլային ակումբ։ Էքստրակլասում դեբյուտն է նշել 2001 թվականի սեպտեմբերի 16-ին, «Դիսկոբոլիայի» դեմ խաղում, որն ավարտվել է ոչ-ոքի` 1-1 հաշվով։ 2005 թվականին տեղափոխվել է վարշավյան հայտնի «Լեգիա» ֆուտբոլային ակումբ։ Խաղալով 3 խաղաշրջան` տեղափոխվել է շվեդական «Նոռչյոպինգ» ֆուտբոլային ակումբ։ 2008 թվականին թիմը մտել է Սուպերեթան։

2009 թվականի օգոստոսին տեղափոխվել է խարկովյան «Մետալիստ» ֆուտբոլային ակումբ և պայմանագիր է ստորագրել 3 տարով։ «Մետալիստը» տրանսֆերի համար վճարել է 600.000 եվրո, իսկ Մարցինն ստացել է տարեկան 300.000 եվրո աշխատավարձ։ Ուկրաինայի ֆուտբոլի առաջնությունում դեբյուտն է նշել 2009 թվականի օգոստոսի 30-ին, Զապորոժյեի «Մետալուրգ» ֆուտբոլային ակումբի դեմ խաղում, որն ավարտվել է 0-2 հաշվով։ Մարցինը չի կարողացել դառնալ թիմի հիմնական խաղացող և փետրվարին վարձավճարով տեղափոխվել է «Յագելոնիա»
: 2017 թվականին դարձել է «Մոտոռ» ակումբի խաղացող (Լյուբլին) 
:

### Կարիերան հավաքականում
Լեհաստանի հավաքականում դեբյուտն է նշել 2003 թվականի փետրվարի 14-ին, Մակեդոնիայի հավաքականի դեմ, խաղում որն ավարտվել է 3-0 հաշվով։

## Անձնական կյանք
Նրա հայրը` Յացեկ Բուրկխարդտը, նախկինում եղել է պրոֆեսիոնալ ֆուտբոլիստ, հիմա նրա փոքր եղբայրը` Ֆիլիպ Բուրկխարդտը, ներկայումս հանդես է գալիս լեհական «Սանդեցիա» ակումբում։

## Ծանոթագրություններ

## Արտաքին հղումներ
* 
* 
* 
* Պրոֆիլը Footballdatabase կայքում

Կատեգորիա:Լեգիայի ֆուտբոլիստներ
Կատեգորիա:Լեհ ֆուտբոլային մարզիչներ
Կատեգորիա:Լեհ ֆուտբոլիստներ
Կատեգորիա:Լեհաստանի ազգային հավաքականի ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:Մետալիստի ֆուտբոլիստներ
Կատեգորիա:Յագելոնիայի ֆուտբոլիստներ
Կատեգորիա:Նորչյոպինգի ֆուտբոլիստներ
Կատեգորիա:Պոգոն Սեդլցեի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Գևորգ Նախշքարյան

**Գևորգ Սարիբեկի Նախշքարյան** (), հայ մանկավարժ։ ԽՄԿԿ անդամ (1941)։ Հայրենական մեծ պատերազմի մասնակից։

## Կենսագրություն
Գևորգ Նախշքարյանը ծնվել է 1917 թվականին, Անիի շրջանի Գուսանագյուղ գյուղում։ Ավարտել է Լենինականի մանկավարժական տեխնիկումը և Անիպեմզայի և Մարալիկի դպրոցներում դասավանդել հայոց լեզու և գրականություն, միաժամանակ սովորել է Երևանի հեռակա մանկավարժական ինստիտուտի լեզվագրական ֆակուլտետում։

1941 թվականին, երբ սկսվել է Հայրենական մեծ պատերազմը, Գևորգ Նախշքարյանը եղել է Ձորակապի դպրոցի ուսմասվարը։ 1941 թվականին ընդունվել է ԽՄԿԿ շարքերը, կամավոր մեկնել է բանակ։ Ավարտել է քաղաքական աշխատողների կարճատև դասընթացները և լեյտենանտի կոչումով մեկնել է Հյուսիսարևմտյան ռազմաճակատ՝ 200-րդ գունդը։ Կռվել է Ստարայա Ռուսիայի ուղղությամբ, Դեմյանսկի պլացդարմում։ 1943 թվականի հունվարին 76 մմ. հրանոթների մարտկոցով ոչնչացրել է թշնամու կենդանի ուժն ու տեխնիկան։ Բրյանսկի ռազմաճակատում ցուցաբերած խիզախության համար Նախշքարյանը պարգևատրվել է «Մարտական ծառայությունների համար» մեդալով, Կարմիր աստղի, Հայրենական պատերազմի 2-րդ աստիճանի շքանշաններով և մի շարք մեդալներով։

1946 թվականին Նախշքարյանը զորացրվել է և զբաղվել մանկավարժական աշխատանքով։ Ընտրվել է ՀԿԿ Անիի շրջկոմի քարտուղար, 1952 թվականին՝ Անիի շրջխորհրդի գործկոմի նախագահ, ապա՝ ՀԿԿ Անիի շրջկոմի առաջին քարտուղարը։ 1958-1961 թվականներին եղել է Նոյեմբերյանի շրջխորհրդի գործկոմի նախագահը, 1961-1980 թվականներին՝ ՀԿԿ Նոյեմբերյանի շրջկոմի առաջին քարտուղարը։ Պարգևատրվել է Հոկտեմբերյան հեղափոխության, Աշխատանքային կարմիր դրոշի, «Պատվո նշան» շքանշաններով, ՀԽՍՀ Գերագույն  խորհրդի նախագահության պատվոգրով։

1980-1984 թվականներին Նախշքարյանը եղել է ՀԽՍՀ գյուղատնտեսական նախարարի տեղակալ, ՀԽՍՀ 4-րդ, 6-10-րդ գումարումների Գերագույն խորհրդի պատգամավոր, ՀԿԿ Կենտկոմի անդամ։ Եղել է Հայաստանի որսորդների միության նախագահը։

## Պարգևներ
* Կարմիր աստղի շքանշան 
* «Մարտական ծառայությունների համար» մեդալ 
* Հայրենական պատերազմի 2-րդ աստիճանի շքանշան 
* Հոկտեմբերյան հեղափոխության շքանշան 
* Աշխատանքային կարմիր դրոշի շքանշան 
* «Պատվո նշան» շքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:«Մարտական ծառայությունների համար» մեդալով պարգևատրվածներ
Ռիո-Սալադո

**Ռիո-Սալադո** ( - «աղի գետ»), գետ Հարավային Ամերիկայում, Պարանա գետի աջ վտակը։ Այն հոսում է Արգենտինայի Սալտայի, Սանտիագո Դել Էստերոյի և Սանտա Ֆե նահանգների տարածքներով։ Ունի 1300 կմ երկարություն, ավազանի տարածքը մոտ 160 հազար քառ. կմ է։ Վերին վտակում այն կոչվում է **Գուաչինաս**, ներքևում` Ջուրամիտոն կամ **Ռիո-դե-Պասախ**։

Գետը սկիզբ է առնում  Կենտրոնական Անդերի արևելյան լանջից։ Վերին հատվածում այն ունի լեռնային բնույթ. դուրս գալով Գրան Չակոյի հարթավայրից այն բաժանվում է մի քանի վտակի։ Ռիո-Սալադոյի միակ խոշոր վտակը Օրկոնես գետն է (*Horcones*): Այն թափվում է Պարանա գետ։ Գետի մոտակայքում է Տոստադո բնակավայրը։

Գետը հիմնականում սնվում է անձրևներով, հատկապես հորդառատ է լինում նոյեմբերից մինչև մարտը։ Ներկայումս գետը նավարկելի է։ Մայիսից մինչև սեպտեմբեր գետը ցամաքում է, երբեմն նույնիսկ չորանում` ձևավորելով ջրվեժների և աղի լճերի համակարգ. այստեղից էլ առաջացել է նրա անվանումը։

Սալտայի մոտ գտնվող գետի վերին հոսանքում կառուցվել է Կաբրա-Կորալ ջրամբարը։

2003 թվականի ապրիլի 28-ին Ռիո-Սալադոն կտրուկ հորդացավ` մի քանի ժամվա ընթացքում լցնելով Սանտա Ֆե քաղաքի մեկ երրորդը։ Փորձագետների կարծիքով, պատճառը եղել են անսովոր ծանր նստվածքները (ամսվա վերջին շաբաթվա ընթացքում 300-400 մմ)։ Արգենտինայում այս առաջին խոշոր ջրհեղեղը ավելի քան 40 հազար մարդու թողեց անօթևան։

## Ծանոթագրություններ
Միշանկա

**Միշանկա** (), գետ Բելառուսի Բրեստի մարզում, Շչարայի (Նեման ավազանի) աջ վտակը։

## Նկարագրություն
Գետի երկարությունը 109 կմ է, ավազանի մակերեսը` 930 քառ․ կմ։ Գետաբերանի մոտ ջրի միջին արտանետումը 4900 մ³/վ է։ Ջրի մակերևույթի միջին թեքվածությունը 0.7 % է։

Այն սառչում է դեկտեմբերի կեսերին, իսկ մարտի կեսերին սառույցը հալվում է։ Վայրը հիմնականում սեղանակերպ է` 500-800 մ լայնությամբ, իսկ ջրի պատնեշը երկկողմանի է, ունի 400-600 մ լայնություն։ Օգորոդնիկ գյուղից դեպի Նովայա Միշ գյուղ (16 կմ) կառուցված է ստերգետնյա ճանապարհ, որի միջոցով ջուրը հոսում է ուղիղ, իսկ մնացած մասերում ճանապարհը շատ ոլորուն է։ Այդ թունելի լայնությունը 10-12 մ է, ներքևում տեղ-տեղ հասնում է մինչև 40 մ ։

## Ջրագրություն
Գետը սկիզբ է առնում Նովոգրուդյան բարձրության լանջերից, Բարանովիչյան շրջանի Բույնովիչ գյուղի մոտից։ Ծովի մակարդակից բարձրությունը ավելի քան 196․1 մ է։ Հոսում է Միշանկա ջրամբարի միջով՝ Բարանովիչի քաղաքի տարածքով։ Գետն անցնում է Բարանովիչի հարթավայրով, լցվում է Շչարա գետը, Իվացևիչ շրջանի Սելեց գյուղից 1 կմ դեպի հարավ։

Հիմնական վտակներն են Մուտվիցան (ձախից) և Մոլոտովկան՝ (աջից)։ Գետը մելիորացվում է։

## Հետաքրքիր փաստեր
Բելառուս գրող Յան Չեչոտը այս գետի մասին հիշատակել է իր «Միշանկա» բալլադում։

## Ծանոթագրություններ

## Գրականություն
* Ресурс поверхностны вод СССР. Описание рек и озёр и расчёт основной характеристики их режима. Т. 5. Белоруссия и Верхнее Поднепровье. Ч. 1-2. — Л., 1971.
* Природа Белоруссии: Попул. энцикл. / Белсате; Редкол .: И. П. Шамякин (гл.ред.) И др. — М .: Белсате, 1986. — 599 с., 40 л. ил.

Կատեգորիա:Բելառուսի գետեր
Pretty Savage

**Pretty Savage**, հարավկորեական Blackpink գըրլ բենդի երգը նրանց դեբյուտային՝ «The Album» ալբոմից։ Թողարկվել է 2020 թվականի հոկտեմբերի 2-ին՝ YG և Interscope լեյբլների միջոցով։ Երգը գրել են Թեդի Փաքը, Դենի Չանը, Løren-ը և Վինսը, իսկ պրոդյուսերներն են Թեդին, Bekuh BOOM-ը, R. Tee-ն և 24-ը։ Երգի տեքստում խոսվում է, որ խումբը չի մտածում ուրիշների կարծիքների մասին։

## Ստեղծագործություն
«Pretty Savage»-ը թրեպ երգ է, որի տեքստը կարծես «մեջտեղի մատ է ցույց տալիս հեյթերներին»։

## Քննադատություն
Երգը հիմնականում դրական քննադատությունների է արժանացել։ Ջեյսոն Լիպշուցը Billboard ամսագրից «Pretty Savage»-ը համարում է ալբոմի լավագույն երգը և Blackpink-ի լավագույն երգերից մեկը։ Քելլի Ալգրիմը Insider-ից երգն «ադրենալինի չափաբաժին» է անվանել։

## Ձայնագրման մասնակիցներ
Տվյալները վրեցված են Tidal-ից և խմբի պաշտոնական կայքից։

* Blackpink՝ վոկալ
* Թեդի Փաք՝ պրոդյուսեր, հեղինակ, կոմպոզիտոր, գործիքավորող
* 24՝ պրոդյուսեր, կոմպոզիտոր, գործիքավորող
* R. Tee՝ պրոդյուսեր, կոմպոզիտոր, գործիքավորող
* Bekuh BOOM` կոմպոզիտոր
* Դենի Չան՝ հեղինակ
* Løren՝ հեղինակ
* Վինս՝ հեղինակ
* Ջեյսոն Ռոբերտս՝ միքսեր

## Թողարկման պատմություն

## Ծանոթագրություններ

Կատեգորիա:2020 երգեր
Կատեգորիա:Blackpink խմբի երգեր
Նապոլեոն Աբդուլայ

**Նապոլեոն Աբդուլայ** (, ), գանացի քաղաքական գործիչ և դիվանագետ, Գանայի նոր հայրենասիրական կուսակցության անդամ։ 2017 թվականից Կուբայում Գանայի արտակարգ և լիազոր դեսպան է։

## Կենսագրություն
Նապոլեոն Աբդուլայը ծնվել է 1956 թվականին։ 1987 թվականին ավարտել է Մոսկվայի ժողովուրդների բարեկամության համալսարանի տնտեսագիտության և իրավունքի ֆակուլտետը` «միջազգային իրավունք» մասնագիտությամբ։ Այնուհետև, 1990 թվականին ավարտել է մագիստրատուրան Միդլսեկի համալսարանում։

1992 թվականից 1994 թվականները Լոնդոնում եղել է «Africa World Review» պարբերականի խմբագիր։ Բուրունդիում եղել է զինված հակամարտության խաղաղ կարգավորման նախագծի հեղինակներից մեկը, որը կազմվել է 1998 թվականին։ 1999 թվականից 2000 թվականները աշխատել է որպես քաղաքական վերլուծաբան Աֆրիկյան միասնության կազմակերպման գործում։ 2005 թվականից Լիբերիայում UNDP ծրագրի ղեկավար է։

2017 թվականի հուլիսին նախագահ Նանա Ակուֆո-Ադոն նրան նշանակել Է Կուբայում Գանայի դեսպան։

Միջազգային հարաբերությունների և Աֆրիկայի նորագույն պատմության վերաբերյալ մի շարք հրապարակումների հեղինակ է։ Ամուսնացած է։

## Ծանոթագրություններ

Կատեգորիա:Գանայի քաղաքական գործիչներ
Կատեգորիա:Գանացի դիվանագետներ
I Am You (մինի ալբոմ)

***I Am You*** (, ***I am YOU***), հարավկորեական բոյ բենդ Stray Kids-ի երրորդ մինի ալբոմը։ Այն թողարկվել է թվային և ֆիզիկական տարբերակներով 2018 թվականի հոկտեմբերի 22-ին` JYP Entertainment-ի միջոցով և տարածվել է Iriver-ի միջոցով։ *Stray Kids Unveil: Op. 03: I Am You* շոուքեյսը անց է կացվել Օլիպիական դահլիճում թողարկումից մեկ օր առաջ։ Հոկտեմբերին վաճառվել է ալբոմի 76,547 ֆիզիկական պատճե։
Ալբոմը թողարկվել է երկու եղանակով` «I Am» և «YOU»:

## Թրեք-լիստ
Credits adapted from Melon

## Չարթեր

## Ծանոթագրություններ

Կատեգորիա:2018 մինիալբոմներ
Կատեգորիա:Կորեերեն մինիալբոմներ
Կատեգորիա:Քեյ փոփ մինիալբոմներ
I Am Who

***I Am Who*** (, ***I am WHO***), հարավկորեական բոյ բենդ Stray Kids-ի երկրորդ մինի ալբոմը։ Այն թողարկվել է թվային և ֆիզիկական տարբերակներով 2018 թվականի օգոստոսի 6-ին` JYP Entertainment-ի միջոցով։ *Stray Kids Unveil: Op. 02: I Am Who* շոուքեյսը կայացել է ռելիզից մեկ օր առաջ։ Օգոստոս ամսին վաճառվել է ալբոմի  79,684 ֆիզիկական պատճե։ Ալբոմը թողարկվել է երկու տարբերակով` «I Am» և «WHO»:

## Թրեք-լիստ
Credits adapted from Melon

**Notes**
*  signifies an additional lyricist

## Չարթեր

## Ծանոթագրություններ

Կատեգորիա:2018 մինիալբոմներ
Կատեգորիա:Ալբոմներ այբբենական կարգով
Կատեգորիա:Կորեերեն մինիալբոմներ
Կաշան

**Կաշան** (**Կաշ**, **Աբիգարմակ**) գետ Թուրքմենստանի Մարիայի նահանգում և Աֆղանստանում։ Մուրղաբի ձախ վտակը, Կուշկա գետից հետո երկրորդ խոշորագույն գետը։ Երկարությունը 252 կմ է, ավազանի տարածքը` մոտ 7000 քառ․ կմ։

## Ջրագրություն
Կաշան գետը սկիզբ է առնում Աֆղանստանի հյուսիս արևմտյան մասից, Հերաթ քաղաքի հյուսիս-արևմուտքում գտնվող Սաֆեդխոհ լեռնաշղթայի Պարոպամիզ լեռան հյուսիսային լանջերից։ Այն հոսում է լեռնային տեղանքով, նրան են միանում բազմաթիվ փոքր վտակներ, որոնցից մի քանիսը ունեն աղի ջրեր։ Գետը հոսում է հիմնականում հյուսիսային ուղղությամբ և թափվում Մուրղաբի մեջ, որը Թուրքմենստանի Մարիա նահանգի մոտ է։ Գետի երկարությունը 252 կմ է, ավազանի տարածքը` մոտ 7000 քառ․ կմ։ Գետի սնուցումը խառն է, բայց հիմնականում սնվում է ձյունով։ Հորդացման շրջանը գարնանն է, մեծապես` մարտին։ Ջրի սպառումը միջին հաշվարկներով կազմում է 1.4 մ³/վրկ, գետաբերանից 4 կմ հեռավորության վրա։ Հունիսից հոկտեմբեր ընկած ժամանակահատվածում գետը սովորաբար չորանում է։ Կաշանի ջրերի համար կա փորված ստերգետնյա ճանապարհ, սակայն վերջինս ջրով լցվում է միայն գարնանը, երբ գետը հասնում է 8.5-10 մ լայնության և մոտ 2 մ խորության, իսկ ջրի հոսքի արագությունը կազմում է մինչև 8 մ/վ։ Տարեվերջին գետը ցամաքում է. ջուր կարելի է տեսնել միայն հատուկենտ վայրերում կամ լեռներում։

## Տնտեսական օգտագործում
Կաշանի ջրերը լայնորեն կիրառվում են դաշտերի ոռոգման համար։

## Ծանոթագրություններ

Կատեգորիա:Թուրքմենստանի գետեր
Կատեգորիա:Աֆղանստանի գետեր
Կատեգորիա:Գետեր այբբենական կարգով
Հաշտություն (բանաստեղծություն)

**«Հաշտություն»**, Հովհաննես Թումանյանի բանաստեղծություններից մեկը։ Գրված է 1892 թվականին, սակայն 1893 թվականին Թումանյանը կրկին անդրադարձել է այս բանաստեղծությանը։

## Պատմություն
ԳԱԹ Թֆ № 9 (լրացուցիչ) պահվում է առաջին տարբերակը , որն ավելի ընդարձակ է, թվագրված է «92/93՝ 5 և 6 տները»։

ԳԱԹ Թֆ № 11 պահվում է ևս մեկ ինքնագիր, որը 20 տող է, խնամքով արտագրած և կետադրոությունը ճշտած, թվագրված է «93 մարտի 30»։ Երևում է, որ բանաստեղծը հրատարակության է պատրաստվել, որի  օրինակը, սակայն, ինչ-ինչ պատճառներով տպագրության չի հանձնել։

Առաջին անգամ, Ա ինքնագրից, տպագրվել է ԳԵ, էջ 114, այնուհետև՝ ԵԺ  I, 449-450։ Երկու հրատարակություններում էլ կան խմբագրական միջամտություններ։

Տպագրվում է Բ ինքնագրից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Ռամիլ

**Ռամիլ Ալիմով** (, ) ավելի հայտնի Ռամիլ անունով, ռուս երգիչ և երգերի հեղինակ։

## Վաղ կյանք
Ռամիլը ծնվել է 2000 թվականի փետրվարի 1-ին  Նիժնի Նովգորոդ քաղաքում։

Երբ Ռամիլը 8 ամսական էր ծնողները ամուսնալուծվել են։ Դեռահաս տարիքում ապրել է տատիկի հետ։ Տատիկի մահից հետո բարեկամները սկսում են պահանջել բնակարանը։ Նրա խոսքերով 14 տարեկանում հորաքույրը իրեն փողոց է վռնդել։ Այդ ամենի վերաբերյալ Ռամիլը ասել է.

Ես չհասկացա, թե ինչպես 14 տարեկանում հորաքույրս ինձ ասաց, որ բանտային սենյակը իմ համար պատրաստ է։ Բայց ինչպես կա, այնպես էլ կա։ Տատիկս մահանում էր, ամեն բան այնքան արագ տեղի ունեցավ, և ինձ ասում էին գնամ ուր ուզում եմ։ Ես իմ ամբողջ կյանքում ասել եմ, որ ես արդեն չափահաս եմ։ Դա փոքր ինչ մանկական էր։ Իսկ հետո գալիս է մի պահ և դու հասկանում ես, որ մեծահասակ չես։ 

Ապրելու միջոցներ ստեղծելու համար Ռամիլը աշխատել է ավտոլվացման կետում։ Արտիստի խոսքերով ընկերները շատ են օգնել իրեն, գիշերելու տեղ տրամադրել։ Ավելի ուշ որոշում է կրթություն ստանալ և ընդունվում է քոլեջ՝ զոդողի մասնագիտությամբ։

## Կարիերա
Ռամիլը հիմանակում իր երգերի թեման ընտրել է հենց իր կյանքից։

2019 թվականին թողարկում է «Хочешь со мной» երգը, որի շնորհիվ ճանաչում է ձեռք բերում, երեք ամիս անց թողարկում է համանուն ստուդիական դեբյուտային ալբոմը։ Այդ տարվա աշնանը թողարկում է երկրորդ ստուդիական ալբոմը՝ «Всё, что у меня есть — это голод»:

2020 թվականի փետրվարի 21-ին Ռամիլը ներկայացրեց «Всё, что у меня есть — это голод» ալբոմը  «1930» ակումբում ունեցած իր ելույթի ժամանակ։

2020 թվականի հուլիսի 10-ին թողարկում է «Сияй» երգը, որը հայտնի դարձավ և հետագայում արժանացավ կրկնակի պլատինային սերտիֆիկացման՝ Հնչյունագրական արտադրողների ազգային ֆեդերացիայի (NFPF) կողմից։ Երկու ամիս անց հանրությանն է ներկայացնում երգի տեսահոլովակը։ 2020 թվականի սեպտեմբերի վերջին «Сияй» երգը ներառվեց Афиша Daily վարկածի լավագույն 15 երգերի մեջ, որից Ռուսաստանը «հարբեց» այս ամառ։

2020 թվականին Ռամիլը պետք է համատեղ երգ ձայնագրեր Ելենա Տեմնիկովայի հետ, սակայն համատեղ երգի ձայնագրությունը այդպես էլ չկայացավ։ Իսկ չթողարկված «Мальчишка» անվամբ ալբոմի մասին Ռամիլը ասել է, որ այն կհայտնվի երկու ճակատներում՝ տղաների և աղջիկների։

## Հակամարտություններ
2019 թվականի հուլիսին Ռամիլին մեղադրում էին RASA խմբի «Пчеловод» երգի գողության մեջ։ Խմբի մասնակիցները պնդում էին, որ նա վերցրել է  իրենց դեռ չթողարկված երգի գաղափարը, որից հատվածներ էին հասանելի հանրությանը, այդ ամենի վերաբերյալ Ռամիլը ասել է,

Դուք արդեն լսել եք, թե ինչ եմ ես՝ «բայթեր», «գող» և այլն։ Բայց մայիսի 22-ին ժամը 16:41-ին իմ երգը արդեն պատրաստ էր։

## Սկավառակագրություն
### Ստուդիայի ալբոմներ

### Երգեր

## Ծանոթագրություններ

Կատեգորիա:Հիփ հոփ երաժիշտներ
Կատեգորիա:Ռուս երաժիշտներ
Կատեգորիա:Ռուս երգիչներ
Կատեգորիա:Ռուս կոմպոզիտորներ
Կատեգորիա:Ռուս ռեփերներ
Ակոլա

**Ակոլա** (, ), քաղաք Հնդկաստանի Մահարաշտրա նահանգում, Ակոլա շրջանի վարչական կենտրոն։

## Աշխարհագրություն և կլիմա
Գտնվում է Բոմբեյից մոտ 584 կմ հյուսիս-արևելք և Նագպուրից 250 կմ հարավ-արևմուտք։ Քաղաքի միջին բարձրությունը ծովի մակարդակից 282 մ է։ Ակոլայի միջով հոսում են Մորնա, հյուսիսով՝ Պուրնա գետերը։ Ակոլայից հյուսիս գտնվում են Մելղաթի բլուրները։

Քաղաքի կլիման արևադարձային է` չոր ձմեռներով և անձրևոտ ամառներով։ Տարեկան միջին ջերմաստիճանը 24,9&nbsp;°C է։ Ամենաշոգ ամիսը մայիսն է, միջին ջերմաստիճանը` 29,9&nbsp;°C: Ամենացուրտ ամիսը հունվարն է, միջին ջերմաստիճանը` 20,7&nbsp;°C: Այս կերպ ամսական միջին ջերմաստիճանի ամպլիտուդը 9,2&nbsp;°C է։ Տարեկան միջին տեղումները մոտ 644 մմ են։ Ամենաչոր ամիսը հունվարն է (միջին մակարդակը՝ 0 մմ), ամենախոնավը` հուլիսը (199 մմ)։ Անձրևոտ սեզոնը տևում է հունիսից սեպտեմբեր։

## Բնակչություն

2011 թվականի մարդահամարի տվյալներով քաղաքի բնակչությունը կազմում է 427 146 մարդ։

Համաձայն Հնդկաստանի 2001 թվականի մարդահամարի տվյալների՝ քաղաքում ապրել է 399 978 մարդ, որոնցից 52%-ը տղամարդիկ էին, 48%-ը` կին։ Մեծահասակ բնակչության գրագիտության մակարդակը կազմել է 75% (Հնդկաստանի 59,5% ցուցանիշի դեպքում)։ Բնակչության 13%-ը 6 տարեկանից փոքր էր։

## Տնտեսություն
[thumb|[Բամբակենի|160x160px|alt=|ձախից]]Քաղաքի և նրա շրջակայքի տնտեսությունը հիմնված է բամբակի և լոբազգիների, տեքստիլ արդյունաբերության և այլ մշակությունների վրա։ Զարգացած է առևտուրը։ Ակոլայում կա ջերմաէլեկտրակենտրոն։

## Տրանսպորտ
Տեղական թռիչքներ ընդունող Ակոլայի օդանավակայանը գտնվում է քաղաքից 7 կմ հեռավորության վրա։ Մոտակա միջազգային օդանավակայանները գտնվում են Նագպուրում (250 կմ) և Աուրանգաբադում (265 կմ)։ Քաղաքով է անցնում Սուրաթը և Կալկաթան միացնող № 6 ազգային մայրուղին (NH6): Այս մայրուղին ասիական № 46 մայրուղու (AH46) մասն է կազմում։ Քաղաքապետարանի մոտով են անցնում նաև № 68 և № 69 մայրուղիները։ Առկա է երկաթուղային հաղորդակցություն։

Պատկեր:NH6atAkola.jpg|№ 6 ազգային մայրուղին անցնում է Ակոլայով։
Պատկեր:Akola Junction aerial view at night.jpg|Հանգուցային երկաթուղային կայարանը գիշերով
Պատկեր:Shivanistation.jpg|Նորակառույց երկաթուղային կայարան


## Ծանոթագրություններ

Կատեգորիա:Հնդկաստանի քաղաքներ
Կատեգորիա:Մահարաշտրայի քաղաքներ
Իբրահիմ (անուն)

**Իբրահիմ** (), արաբական ծագման արական անձնանուն, տարածված մուսուլմանական և պատմականորեն իսլամ դավանող այլ ազգերի մեջ։ Աստվածաշնչյան Աբրահամ անվան արաբական ձևը, որը նշանակում է «ժողովուրդների հայր», «վեհացած հայր»։

Այլ տարբերակներ. **Իբրագիմ**, **Իբրաիմ**, **Իբրաիմա**, **Իբրահիմ**

## Նշանավոր անվանակիրներ
;Իբրահիմ
* Իբրահիմ - իսլամական մարգարե, Հին Կտակարանի Աբրահամի անալոգը։
* Իբրահիմ իբն ալ-Մահդի - արաբ պոետ և երաժիշտ։
* Իբրահիմ ալ-Հալյաբի (1490-1570) - խանաֆիթական մազհաբի իսլամական իրավագետ։
* Իբրահիմ իբն ալ-Վալիդ - Օմեյադների դինաստիայի խալիֆ, Խալիֆ I Ալ Վալիդի որդին։
* Իբրահիմ Մութեֆերիկա (167-1745) - մուսուլման առաջին տպագիրը, դիվանագետ, թարգմանիչ, քարտեզագիր և աստղագետ։
* Իբրահիմ ադ-Դիսուկի (1255-1296) - սուֆի, չորս սուֆիական քութբերից վերջինը, «Դիսուքիա» տարիքայի հիմնադիրը։
* Իբրահիմ իբն Թաշֆին - Ալմորավիդների յոթերորդ էմիրը 1145-1146 թվականներին։
* Իբրահիմ Բյոմե (1944-1999) - արևելագերմանական այլախոհ։
* Իբրահիմ ալ-Ֆազարի (մահ. մոտ. 777) - առաջին արաբ մաթեմատիկոսն ու աստղագետը։
* Իբրահիմ Ջեյլան (ծնվ. 1989) -  եթովպացի թեթև ատլետիկայի մարզիկ, միջին և երկարարաժամկետ վազորդ։
* Իբրահիմ ալ-Մուտտաքի Լիլլահ (908-968) - Աբբասյան տոհմի Բաղդադի խալիֆը, որը ղեկավարում էր 940-945թթ.:
* Իբրահիմ ալ-Յազիջի (1847-1906) - Օսմանյան կայսրությունում Արաբական ազգային վերածննդի (Նահդա) լիբանանցի ականավոր առաջնորդ, բանասեր, բանաստեղծ։
* Իբրահիմ իբն Նասր Թաբգաչ-խան - Արևմտյան Կարախանիդ կագանատի առաջին կառավարիչը (1040-1068)։
* Իբրահիմ իբն Իսհակ ալ-Հարբի (813-898) - մուհադիս, լեզվաբան, հանբալի մադհաբի իրավաբան, Ահմադ իբն Հանբալի աշակերտ։ 
* Իբրահիմ իբն Ադհամ (718-781) - վաղ սուֆիական ամենահեղինակավոր ճգնավորներից մեկը՝ սուննի, հանաֆի։
* Իբրահիմ իբն Մուհամմադ - Իսլամական աստվածաբան Ալ Շեյխի տոհմից, հայտնի Ուլեմ Մուհամմադ իբն Աբդ ալ-Վահաբի որդին։
* Մուհամմադ-Իբրահիմ Ջաննաթի (ծնվ. 1932) - շիա մուսուլմանի խոշոր աստվածաբան, ով մշակեց իջթիհադի նոր մեթոդ։

## Տես նաև
* Իբրագիմ
* Աբու Իբրահիմ
* Իբրահիմ շահ

## Ծանոթագրություններ

Կատեգորիա:Արական անձնանուններ
Հենրիխ Բրուն

**Հենրիխ Բրուն** (, ), գերմանացի հնագետ։

## Կենսագրություն
Ծնվել է 1822 թվականի հունվարի 23-ին, Վյորլիցում։

Հենրիխ Բրունը շատ է ճամփորդել Իտալիայում և տարբեր վայրերում ցրված նյութեր է հավաքել Մոմզենի ու Ռիչլի կողմից արված արձանագրությունների մասին պատմող մեծ աշխատության համար, 1854-1856 թվականներին եղել է Բոնի համալսարանի գրադարանի պրիվատ-դոցենտ և հսկիչ։ 1866 թվականի վերջին Հռոմի Հնագիտական ինստիտուտում զբաղեցրել է քարտուղարի պաշտոնը։ Գենցենի հետ համագործակցության արդյուքնում նրան հաջողվել է բարձրացնել այդ հաստատության գիտական աստիճանը և դարձնել այն երիտասարդ հնագետների կրթական կենտրոն։

1865 թվականից Բրունը եղել է Մյունխենի համալսարանի հնագիտության պրոֆեսոր և դրամագիտության կաբինետի կոնստերվատոր, իսկ 1868 թվականից եղել է Մյունխենում Լյուդվիգ առաջին թագավորի ծաղկամանների հավաքածուի կոնսերվատորը։

Հենրիխ Բրունը մահացել է 1894 թվականի հուլիսի 23-ին, Շլիրզեում։

Ըստ Բրոքհաուզի և Եֆրոնի հանրագիտական բառարանի` Բրունը 19-րդ դարի հնագիտության նշանավոր ներկայացուցիչներից մեկն է, որը հիմնվել է ստեղծագործության գեղարվեստական մոտիվների ու ոճի վրա` փորձելով բացահայտել արվեստի հուշարձանների պատմամշակութային նշանակությունը։ Հունական գեղանկարչության ու էտրուսկյան արվեստի պատմությունը ստեղծվել է գրեթե բացառապես նրա աշխատանքների շնորհիվ։

## Աշխատանքներ
* «Geschichte der griech. Künstler» (2 т., Շտուտգարտ, 1853—59),
* «I rilievi delle urne etrusche» (т. I, Հռոմ, 1870),
* «Die Kunst bei Homer» (Մյունխեն, 1871).
Ինչպես նաև շատ հոդվածներ է հեղինակել Հնագիտության համալսարանի, Բավարիայի գիտությունների ակադեմիայի պարբերականների համար։

## Ծանոթագրություններ

## Գրականություն
* 

Կատեգորիա:Գերմանացի հնագետներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Գերմանացի արվեստագետներ
Կատեգորիա:Ռուսաստանի ԳԱ թղթակից անդամներ
Տուղրա

[frame|right|[Մահմուդ II|Մահմուդ II-ի տուղրան. էլեմենտները ցուցադրված են ըստ գրության հերթականությամբ. գույնը ցույց է տալիս դրանց իմաստը՝ համաձայն բառերի. «Աբդուլ ալ-Համիդի որդի Մահմուդ խան, հավերժ հաղթական»]]
**Տուղրա** (*тогра*; , , , ), կառավարչի (սուլթանի, խալիֆի, խանի) անձնական նշանը, ինքնագիրը՝  պարունակող անունն ու կոչումը։ Այն առավել տարածված էր Օսմանյան կայսրությունում, որտեղ այն տեղադրված էր բոլոր պետական փաստաթղթերի վրա, երբեմն նաև մզկիթների մետաղադրամների և դարպասների վրա։

Ուլուբեյ Օրհան I-ի ժամանակներից, որը փաստաթղթերում թանաքով թաթախված ափի տպագիր է կիրառել, սովորություն է դարձրել սուլթանի ստորագրությունը շրջապատել իր և հոր կոչման պատկերներով, բոլոր բառերը միաձուլելով հատուկ գեղագրական ոճով` ձեռք է բերվում ափի հետ հեռավոր նմանություն։ Տուղրան ձևավորվում է դեկորատիվ արաբական գրերի տեսքով (տեքստը կարող է լինել ոչ միայն արաբերեն, այլ նաև պարսկերեն, թյուրքերեն և այլն)։ Օսմանական կայսրություն տուղրան կեղծելու համար մահապատիժ էր սահմանվում։

Ռուսական ցարերը մինչև Պետրոս I-ն իրենց դիվանագիտական զինանոցում ունեին անվանական տուղրաներ` մուսուլմանական արևելքի կառավարիչներին ուղղված նամակները, գրությունները ֆիքսելու համար։

## Պատկերասրահ

Պատկեր:Tugra decomposed.png|Տուղրայի էլեմենտները
Պատկեր:Tughra Orhan I.jpg|Առաջին տուղրան՝ Օհրան I-ի տուղրան (1326)
Պատկեր:Tughra Suleiman.jpg|Սուլեյման I-ի տուղրան (1520)
Պատկեր:Tughra of Selim III.JPG|Սելիմ III-ի տուղրան (1789)
Պատկեր:Abdul Hameed II Sign.svg|Աբդուլ Համիդ II-ի տուղրան (1876)
Պատկեր:Gallipoli-star-unadorned.jpg|Մեհմեդ V-ի տուղրան (1909), «Գալիպոլյան աստղի» վրա
Պատկեր:Gate of Felicity Topkapi Istanbul 2007 detail 003.jpg
Պատկեր:Port Gate tughra.jpg


## Տես նաև
* Տամղա
* Կարտուշ (Եգիպտոս)

## Ծանոթագրություններ

## Արտաքին հղումներ
* Сайт о туграх османских султанов
* О тугре Мехмеда II

Կատեգորիա:Խորհրդանիշներ
Կատեգորիա:Օսմանյան կայսրության մշակույթ
Կատեգորիա:Վայելչագրություն
Heartbeat (երգ, BTS)

**Heartbeat**, հարավկորեական BTS բոյբենդի երգ, որը թողարկվել է 2019 թվականի հունիսի 28-ին, որպես BTS World: Original Soundtrack ալբոմի չորրորդ և գլխավոր սինգլը։ Երգի հետ թողարկվել է տեսահոլովակ։

## Նախապատմություն
Նկարագրվել է որպես «փոփ-ռոք մեղեդի» ունեցող երգ, ինչպես նաև ճակատագրի մասին բառեր ունեցող, որը կոչում էին «սիրո նամակ» խմբի երկրպագուների համար։ Երգը առաջին անգամ հայտնվել էր BTS World խաղում BTS World: Original Soundtrack-ի թողարկումից առաջ, բայց խաղացողները պետք է հասնեին խաղի առաջին գլխի 14-րդ մասը որ երգը լսեին։

## Տեսահոլովակ
Տեսահոլովակը Հունիսի 28-ին թողարկվեց, հատկանշելով «ֆանտազիա-իրականություն» պատկանող պատկերներ, որոնք ցույց են տալիս յոթ անդամներին ճանապարհորդության ընթացքում։

## Չարթեր

## Ծանոթագրություններ

Կատեգորիա:2019 երգեր
Կատեգորիա:2019 սինգլներ
Կատեգորիա:BTS խմբի ալբոմներ
Կատեգորիա:BTS խմբի երգեր
Կարտուշ

[thumb|Թութմոս III-ի հին եգիպտական կարտուշը. [Կառնակ, Եգիպտոս:]]
Հին եգիպտական հիերոգլիֆներում **կարտուշը** երկարավուն կլորացված ուրվագիծ է, որի ներքևի հատվածը հորիզոնական գիծ է (ուղղահայաց տեղադրման համար) կամ կողքի վրա (կարտուշի հորիզոնական տեղադրման համար), ինչը ցույց է տալիս, որ դրանում գրված տեքստը թագավորական անուն է։

## Պատմություն
Հունի III դինաստիայի վերջին փարավոնը առաջին փարավոնն էր, որի անունը պարբերաբար կցվում էր կարտուշում, որի վրա պատկերված էր ներքևի մասում հանգույցով կապված պարան։ Քարտուշը գործի է դրվում Սնեֆերու փարավոնի օրոք 4-րդ դինաստիայի սկզբին։

## Պատկերավորումներ
Քարտուշին նախորդել է սերեխը։ Հին եգիպտական լեզվում կարտուշը *շենու* էր կոչվում և, ըստ էության,  մեծացված տարբերակն էր։ Դեմոտիկ գրություններում կարտուշը վերափոխվեց՝ դառնալով զույգ փակագծեր և ուղղահայաց գիծ։

Փարավոնների հինգ տիտղոսային անուններից կարտուշներով են շրջանակվել գահական անունը (պրենոմեն) և իրական անունը (նոմեն), որը տրվում էր ծնվելու ժամանակ։ Ուզուրպացիայի կամ «հիշողության անեծքի» () դեպքերում անուններն ու կարտուշները ջնջվում կամ փոխարինվում էին ուրիշներով։ Բարեբախտաբար պատմաբանների համար, նման գործելակերպը ենթարկվում է հետազոտության և վերծանման, մանրազնին վիմագրական վերլուծության շնորհիվ։

Երբեմն հմայագրեր էին պատրաստվում կարտուշների տեսքով, որոնք պատկերում էին փարավոնների անունները և տեղադրվում էին գերեզմաններում։ Եգիպտոսի պատմության որոշակի ժամանակահատվածներում այդպիսի հմայագրերի (ամուլետների) վրա անուններ չէին պատկերվում այն ​​վախի պատճառով, որ այն մարդը, ում անունը գրված էր կարտուշի վրա, իշխանություն կարող է ձեռք բերել անունը կրողի վրա։
Պատկեր:GD-FR-LouvreEG134.JPG|Ուզուրպացված կարտուշի օրինակ: Սեբեկհոթեպ III-ի քանդակ
Պատկեր:Cartucheegypthistory.jpg|Պտղոմեոսների շրջանի կարտուշ
Պատկեր:Cartouche of Amenhotep III MET 26.7.1087 front.nk.jpg|Ամենհոթեպ III-ի կարտուշ-հմայագիրը (մ.թ.ա. XIV դար): Մետրոպոլիտեն թանգարան
Պատկեր:Statue of Ramesses IV, nomen and prenomen cartouches on shoulders, currently housed in the British Museum.jpg|Ռամզես IV-ի արձանի վրայի կարտուշը: Բրիտանական թանգարան


## Գիտության մեջ
[250px|thumb|[Կլեոպատրա|Կլեոպատրա VII թագուհու կարտուշը Իդֆուի տաճարում]]

Ռոզետայի քարի վրայի Կլեոպատրա թագուհու կարտուշը ֆրանսիացի եգիպտագետ և լեզվաբան Ժան Ֆրանսուա Շամպոլյոնին օգնեց վերծանել հին եգիպտական հիերոգլիֆները։

Այս նմուշները մեծ նշանակություն ունեն հնագետների համար այն առումով, որ նրանք կարողանում են այդ նմուշների միջոցով որոշել պահպանման ժամանակն ու պատկանելիությունը։

## Տես նաև
*Տամղա
*Տուղրա

## Ծանոթագրություններ

Կատեգորիա:Եգիպտոսի արվեստ
Կատեգորիա:Եգիպտոսի մշակույթ
Կատեգորիա:Փարավոններ
Հակմանի եկամտաբեր տուն

**Հակմանի եկամտաբեր տուն** (), ի սկզբանե բնակելի, իսկ ավելի ուշ՝ վարչական շենք Վիբորգում, որը կառուցվել է 19-րդ դարի վերջին ճարտարապետ Ֆրեդրիկ Տեսլևի նախագծով։ Նեոռենեսանս ոճով կառուցված քառահարկ շենքը տեղակայված է Վիբորգի կենտրոնում` Հյուսիսային Պատվար և Ջրային ուղեկալի փողոցների անկյունում ու ներառված է ճարտարապետական հուշարձանների ցանկում։

## Պատմություն
Վիբորգի քաղաքային վարչության նախագահ ծագումով Բրեմենից գերմանացու ընտանիքից հարուստ ձեռնարկատեր Վիլհելմ Հակմանը լայնորեն հայտնի էր ոչ միայն իր առևտրային և արդյունաբերական գործունեությամբ, այլև բարեգործությամբ։ Անկյունային տեղամասում եկամտային տան կառուցման համար նա ներգրավեց իր կնոջ ազգականին` ճարտարապետ Ֆրեդրիկ Տեսլևին (Տեսլեֆ), ով 1897 թվականին մշակեց շենքի նախագիծը։ 1898 թվականին կառուցված քառահարկ շենքը կարևոր տեղ գրավեց քաղաքի միջնադարյան թաղամասերի ծովափնյա ճակատում։ Ուշադրություն էր գրավում բազմանկյուն կարկառամասը, որը տեսանելի էր հեռվից երրորդ և չորրորդ հարկերի մակարդակում և ավարտվում էր յուրահատուկ գմբեթով։ Այլ տարրերի շարքում, ճակատային զարդարանքը ճարտարապետը վերցրել էր շվեդ-գերմանական վերածննդի դարաշրջանի վարպետներից` Հյուսիսային Պատվարի փողոցի կողմից տանիքի վրա բարձրացող երկու եռանկյուն ճակտոնապատ, ծեփածո բուսական զարդեր և սյուներ վերևի երկու հարկերի մակարդակում։ Բակին նայող պատերը հարթ սվաղված էին և զուրկ զարդերից։ Ստորին հարկերը կառուցելու համար օգտագործվել էր կոպտատաշ քար։ Առափնյա կողմից շքամուտքը զարդարված է սյուններով։

Բոլոր սենյակները նախատեսված էին բնակության համար։ Շինարարությունն ավարտելուց մի քանի տարի անց քանդվեց Հակմանների հին տունը հարևան թաղամասում և նրա տեղում կառուցվեց տպավորիչ «Գրանիտե պալատը»։ Բայց նույնիսկ նրա բնակեցումից հետո եկամտային տան բնակարաններից մեկը մնաց Հակմաններին։ Հակմանների քաղաքային դաստակերտում ներառված էին նաև բակային շինությունները` ախոռները և 18-րդ դարում կառուցված մեկ հարկանի տունը, որում Վիլհելմ Հակմանի նախաձեռնությամբ ընթերցասրահ էր բացվել։

Խորհրդա-ֆիննական պատերազմների (1939-1944) արդյունքում Հակմանները հեռացան Վիբորգից, բայց նրանց հիմնադրած «Հակման» ռուսական ընկերությունը շարունակեց գործել Ֆինլանդիայում։ Պատերազմի ժամանակ ստացած համեմատաբար աննշան վնասվածքները վերականգնելուց և վերացնելուց հետո Հակմանների նախկին եկամտային տանը տեղակայվեց 30-րդ գվարդիական հրաձգային կորպուսի շտաբը։ Չնայած ճակատային զարդարանքի որոշ տարրերի կորստին, շենքն ընդհանուր առմամբ գտնվում էր բավարար վիճակում, պահպանվել էին ներքին հարդարանքի որոշ տարրեր, ներառյալ բուխարիները։

1998 թվականին մասնաշենքի կազմացրումից և տարածքը ազատելուց հետո շենքը սկսեց քայքայվել։ 2004 թվականին ճակատին տեղադրվեց հուշատախտակ հետևյալ մակագրությամբ.

2014 թվականին, երբ կորպուսի շտաբի նախկին շենքը հանձնվեց քաղաքային իշխանություններին, տանը հրդեհ բռնկվեց, որը ոչնչացրեց տանիքը, գմբեթի բազմանկյուն կարկառամասը, ներքին հարդարանքը և ճակատային մասի մի շարք դեկորատիվ տարրեր։ 2020 թվականին նախնական որոշում կայացվեց շենքում դպրոց տեղակայելու համար։

## Ծանոթագրություններ

## Գրականություն
* 
* 

## Արտաքին հղումներ
* Довоенные изображения здания на «Виртуальном Выборге» 

Կատեգորիա:1898 հիմնադրումներ
Կատեգորիա:Նեոռենեսանս ճարտարապետություն
Կատեգորիա:Վիբորգի եկամտաբեր տներ
Կատեգորիա:Վիբորգի ճարտարապետական հուշարձաններ
Բիլլի Այլիշ։ Աշխարհը մի քիչ ողողված է

**Բիլլի Այլիշ։ Աշխարհը մի քիչ ողողված է** (), ռեժիսոր Ար Ջեյ Քաթլերի ամերիկյան վավերագրական ֆիլմ, որի սյուժեն ծավալվում է երգչուհի և երգահան Բիլլի Այլիշի շուրջ։ Ֆիլմը բացահայտում է Այլիշի դեբյուտային՝ «When We All Fall Asleep, Where Do We Go?» ստուդիական ալբոմի ստեղծման ընթացքը, իսկ դրա անվանումը հղում է երգչուհու «Ilomilo» երգի տեքստին։ Ֆիլմը թողարկվել է 2021 թվականի փետրվարին Apple TV+ հարթակի վրա և որոշ կինոթատրոններում։ Ֆիլմի մասին պաշտոնապես հայտարարվել է 2020 թվականի սեպտեմբերի 28-ին Այլիշի սոցիալական ցանցերում, թեև ուշադրությունը դրա շուրջ զարգացել է դեռևս 2019 թվականի վերջին, մասնավորապես այն բանից հետո, երբ երգչուհին քննարկել է այն 2020 թվականի սկզբին տված որոշ հարցազրույցների ժամանակ։ The Hollywood Reporter պարբերականի տվյալներով՝ ֆիլմը 25 միլիոն դոլար է արժեցել մինչև ձեռք բերվելը Apple TV+ ընկերության կողմից, և արտադրվել է 1-2 միլիոն դոլար բյուջեով։

## Ծանոթագրություններ

## Արտաքին հղումներ
* 

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2021 ֆիլմեր
Կատեգորիա:Ամերիկյան վավերագրական ֆիլմեր
Կատեգորիա:Ամերիկյան ֆիլմեր
Կատեգորիա:Բիլլի Այլիշ
Կատեգորիա:Վավերագրական ֆիլմեր
Գրիգոր Մարտիրոսյան (մանկավարժ)

**Գրիգոր Խաչատուրի Մարտիրոսյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Գրիգոր Մարտիրոսյանը ծնվել է 1924 թվականին, Սևանի շրջանի Լճաշեն գյուղում։ Գրագիտություն սովորել է տանը, հոր օգնությամբ, այնուհետև սովորել է Երևանի № 6 միջնակարգ դպրոցում։ Ընդունվել է Երևանի պետական համալսարանում, սակայն ուսումը կիսատ է թողել, ուսուցչական աշխատանքի է անցել Սևանի շրջանում։ Եղել է Լճաշենի միջնակարգ դպրոցի ուսմասվար, դասավանդել է պատմություն և աշխարհագրություն։

Գրիգոր Մարտիրոսյանը զորակոչվել է բանակ, սովորել ռազմական ուսումնարանում, ապա մեկնել է ռազմաճակատ, մասնակցել մարտերին, որոնցից մեկում վիրավորվել է և բուժվելուց հետո վերադարձել մարտական շարք, մասնակցել Կուրսկի աղեղի մարտերին, իր ռուս ընկերների հետ «լեզու» է բերել, արժեքավոր տեղեկություններ, հուլիսի 8-ի գիշերը նոր առաջադրանքը կատարելու համար արժանացել է Կարմիր աստղի շքանշանի։ Պարգևատրվել է նաև Հայրենական մեծ պատերազմի առաջին աստիճանի շքանշանով, բազմաթիվ մեդալներով։  Հետագա մարտերից մեկում վիրավորվել է, երկարատև բուժումից հետո վերադարձել է տուն։

Մարտիրոսյանն աշխատանքի է անցել Սևանի շրջկենտրոնի միջնակարգ դպրոցում, միաժամանակ խմբագրել է «Սևանշին» բազմատպաքանակ թերթը, վարել շրջանի ռադիոլիազոր խմբագրի պարտականությունները, ուսումը շարունակել է Երևանի պետական համալսարանում։ Համալսարանում դարձել է անվանական թոշակառու, ընտրվել ֆակուլտետի, այնուհետև՝ համալսարանի կոմերիտական կազմակերպության ազատված քարտուղար։ Հետագա տարիներին ընտրվել է ՀԼԿԵՄ քաղկոմի քարտուղար, գյուղատնտեսական ինստիտուտի կուսկազմակերպության ազատված քարտուղար, մարքսիզմ-լենինիզմի ամբիոնի ասիստենտ, ՀԿԿ Երևանի քաղկոմի պրոպագանդայի և ագիտացիայի բաժնի վարիչ։ Եղել է նաև ՀԽՍՀ մամուլում պետական գաղտնիքների պահպանության գլխավոր վարչության պետ։ Արժանացել է «Պատվո նշան» շքանշանի, ՀԽՍՀ գերագույն խորհրդի պատվոգրի։

## Պարգևներ
* Կարմիր աստղի շքանշան
* Հայրենական մեծ պատերազմի առաջին աստիճանի շքանշան
* «Պատվո նշան» շքանշան

## Ծանոթագրություններ

Կատեգորիա:Հայ ուսուցիչներ
Կատեգորիա:ԵՊՀ շրջանավարտներ
Կատեգորիա:Կարմիր աստղի շքանշանի ասպետներ
Կատեգորիա:Հայրենական պատերազմի 1-ին աստիճանի շքանշանակիրներ
Սերգո Մելիքսեթյան

**Սերգո Տիգրանի Մելիքսեթյան** (), հայ մանկավարժ։ ՀԽՍՀ վաստակավոր մանկավարժ։ Հայրենական մեծ պատերազմի մասնակից։

## Կենսագրություն
Սերգո Մելիքսեթյանը ծնվել է 1913 թվականին, Ալավերդի քաղաքում։ Միջնակարգն ավարտելուց հետո աշխատել է Թեղուտի 7-ամյա դպրոցում։

1940 թվականին զորակոչվել է խորհրդային բանակ, ծառայել է 31-րդ դիվիզիայի 177-րդ հրաձգային գնդում։ 1941 թվականի նոյեմբերի 8-ին զորամասը դիրքեր է գրավել Տագանրոգից արևմուտք։ Նոյեմբերի կեսին, մարտերից մեկում ստորաբաժանումը ընկնել է շրջապատման մեջ, բայց կարողացել են ձկնորսական նավակով տեղափոխվել Ազովի ծովի հարավային ափը, Եյսկ քաղաքի շրջանում դուրս են եկել շրջապատումից, հետագայում մարտերից մեկում ծանր վիրավորվել է, երկարատև բուժվելուց հետո զորացրվել է բանակից։

Մելիքսեթյանը շուրջ քսան տարի գլխավորել է Շնողի, Ալավերդի քաղաքի Միքայել Նալբանդյանի անվան միջնակարգ դպրոցների աշխատանքները, եղել է շրջխորհրդի գործկոմի ժողովրդական կրթության, այնուհետև մշակույթի բաժինների վարիչ։ Պարգևատրվել է «Պատվո նշան» շքանշանով և մի շարք մեդալներով, արժանացել է հանրապետության վաստակավոր ուսուցչի կոչման։

Սերգո Մելիքսեթյանը մահացել է 1983 թվականին։

## Պարգևներ
*ՀԽՍՀ վաստակավոր մանկավարժ
*«Պատվո նշան» շքանշան

## Ծանոթագրություններ

Կատեգորիա:Հայ մանկավարժներ
Կատեգորիա:ՀԽՍՀ վաստակավոր մանկավարժներ
Կատեգորիա:Հայրենական մեծ պատերազմի հայ մասնակիցներ
Գուրգեն Մովսիսյան

**Գուրգեն Գարեգինի Մովսիսյան** (), հայ մանկավարժ։ ԽՄԿԿ անդամ (1944): Հայրենական մեծ պատերազմի մասնակից։

## Կենսագրություն
Գուրգեն Մովսիսյանը ծնվել է 1915 թվականին, Էջմիածնի շրջանի Արշալույս գյուղում։ 1933 թվականին ավարտել է Էջմիածնի միջնակարգ դպրոց և զբաղվել մանկավարժական գործունեությամբ։ Աշխատանքի է նշանակվել Եղեգնաձորի շրջանում, Ագարակաձոր, Շատին գյուղերի դպրոցներում եղել է ուսմասվար, դասավանդել է հայոց լեզու և գրականություն։ 1935-1939 թվականներին սովորել և ավարտել է Երևանի Խաչատուր Աբովյանի անվան մանկավարժական ինստիտուտի լեզվագրական ֆակուլտետը և զորակոչվել է բանակ։

1942 թվականին Մովսիսյանը մասնակցել է Ստալինգրադի ճակատամարտին։ Պարգևատրվել է «Խիզախության համար» և «Ստալինգրադի պաշտպանության համար մեդալներով։ Մասնակցել է նաև 87-րդ գվարդիական հրետանային դիվիզիայի 192-րդ գվարդիական հրետգնդում Քյոնիգսբերգի գրավմանը։ Պարգևատրվել է «Քյոնիգսբերգի գրավման համար» և «1941-1945 թթ. Հայրենական պատերազմում Գերմանիայի դեմ տարած հաղթանակի համար» մեդալներով և շնորհակալագրերով։ 1944 թվականին, մարտի դաշտում ընդունվել է կոմունիստական կուսակցության շարքերը։ 1945 թվականի ամռանը զորամասի կազմում տեղափոխվել է Հեռավոր Արևելք, մասնակցել իմպերիալիստական Ճապոնիայի ջախջախմանը։ Պարգևատրվել է «Ճապոնիայի դեմ տարած հաղթանակի համար» մեդալով։

Պատերազմի ավարտից հետո զորացրվել է և Երևանի№ 37 և 54 միջնակարգ դպրոցներում դասավանդել հայոց լեզու և գրականություն։ Աշխատել է նաև «Խորհրդային դպրոց», «Ավանգարդ» թերթերում և «Խորհրդային գրականություն» ամսագրում։

Մովսիսյանը եղել է անհատական թոշակառու, Մեծ հայրենականի և աշխատանքի վետերան, 21-րդ բանակի վետերանների խորհրդի անդամ։

## Պարգևներ
* «Խիզախության համար» մեդալ
* «Ստալինգրադի պաշտպանության համար մեդալ
* «Քյոնիգսբերգի գրավման համար» մեդալ
* «Ճապոնիայի դեմ տարած հաղթանակի համար» մեդալ
* «1941-1945 թթ. Հայրենական պատերազմում Գերմանիայի դեմ տարած հաղթանակի համար» մեդալ

## Ծանոթագրություններ

Կատեգորիա:«Ստալինգրադի պաշտպանության համար մեդալով պարգևատրվածներ
Կատեգորիա:«Քյոնիգսբերգի գրավման համար» մեդալակիրներ
Կատեգորիա:Արիության մեդալակիրներ
Կատեգորիա:Հայ մանկավարժներ
Կատեգորիա:Ստալինգրադի ճակատամարտի հայ մասնակիցներ
Խոնարհումը Ճապոնիայում

thumb|Ճապոնիայում խոնարհվող մարդիկ

**Խոնարհումը Ճապոնիայում** (, **օձիգի**), գլուխը կամ իրանի վերին հատվածն իջեցնելու գործողություն, որը սովորաբար օգտագործվում է որպես բարևի, հարգանքի, ներողության կամ երախտագիտության նշան սոցիալական կամ կրոնական իրադրություններում։

Պատմականորեն *օձիգին* սերտ կապեր է ունեցել սամուրայների հետ։ Ռազմիկ դասի վերելքը Կամակուրայի շրջանում (1185–1333) հանգեցրել է ռազմիկների վարվելակարգի մասին կարգապահ կանոնների ձևավորմանը, որոնք պարունակել են ցուցումներ սամուրայի համար խոնարհվելու պատշաճ եղանակների մասին։ Ճապոնական « (*Օձիգի*)» բառն առաջացել է «» հոմոֆոնից, որն ի սկզբանե նշանակել է «ինչ-որ բան անելու պատեհ ժամանակը»։ Մինչև ուշ Էդոյի դարաշրջանը (1603–1868), երբ սամուրայների խոնարհման վարվելակարգը դեռ չէր տարածվել հասարակության մեջ, այն չէր նշանակում խոնարհման հատուկ արարք։ Մեր օրերում մոտ 800 տարի առաջ հիմնադրված Օգասավարայի ռազմիկ վարվելակարգի դպրոցի վրա հիմնված *օձիգի* սովորույթները ամենատարածվածն են հասարակության մեջ։

thumb|«Զարեյ» (խոնարհվելով ծնկել)
Ժամանակակից Ճապոնիայում խոնարհումը սոցիալական վարվելակարգի հիմնարար մասն է, որը ածանցյալ և ներկայացուցչական է ճապոնական մշակույթի համար, և ընդգծում է հարգանքն ու սոցիալական աստիճանները։ Ամենօրյա ողջույններից մինչև գործնական հանդիպումներ և հուղարկավորություններ *օձիգին* լայնորեն տարածված է ճապոնական հասարակության մեջ, և ճիշտ և էլեգանտ խոնարհվելու ունակությունը համարվում է չափահաս մարդու որոշիչ հատկանիշներից մեկը։ Չնայած նրան, որ ճապոնացիների մեծ մասը սկսում է խոնարհվել շատ երիտասարդ տարիքում, Ճապոնիայում շատ ընկերություններ լրացուցիչ ջանքեր են գործադրում՝ հատուկ վերապատրաստելու իրենց աշխատակիցներին, թե ինչպես պետք է խոնարհվեն գործնական հանդիպումների ժամանակ։

Ընդհանուր առմամբ, *օձիգին* Ճապոնիայում կարելի է բաժանել երկու կատեգորիաների՝ *զարեյ* ()` ծնկի իջնել և *ռիցուրեյ* ()՝ կանգնած կռանալ։ Ամեն դեպքում խոնարհվելու ընթացքում անհրաժեշտ է մարմինը ծալել միայն գոտկատեղին և մեջքը ամբողջովին ուղիղ պահել։ Դա անելու անկարողությունը, հաճախ դիտվում է որպես անտարբերության, կեղծավորության և նույնիսկ անհարգալից վերաբերմունքի նշան։ *Օձիգիի* տարբեր ենթակարգերը հիմնականում տարբերվում են մարմնի թեքության անկյուններից և ձեռքի դիրքից։

## Տես նաև
* Աջհամբույր
* Հովիվների երկրպագություն
* Մոգերի երկրպագություն
* Նախնիների պաշտամունք
* Պաշտամունք
* Ծնկի գալ
* Երկրպագություն
* Երկրպագություն (կրոնական)
* Պրոսկինիսիս

## Ծանոթագրություններ

Կատեգորիա:Ժեստեր
Կատեգորիա:Ճապոնիայի հասարակություն
Կատեգորիա:Ճապոնիայի մշակույթ
Կատեգորիա:Ողջույն
Շին Ռյուջին

**Շին Ռյու Ջին** (, , ), հարավկորեացի երգչուհի, ռեփեր և պարուհի։ Հանդիսանում է Itzy գըրլ բենդի անդամ, որտեղ զբաղեցնում է գլխավոր ռեփերի, ուղեկցող պարուհու, խմբի կենտրոնի և վոկալիստի դիրքերը։

## Կենսագրություն
### 2001-2018: Կարիերայի սկիզբ
Ծնվել է 2001 թվականի ապրիլի 17-ին Սեուլում։ Նրան նկատել են հարավկորեական GOT7 բոյ բենդի ֆանսայնի ժամանակ, որից հետո դարձել է JYP Entertainment լեյբլի թրեյնի։ 2017 թվականին BTS բոյ բենդի մինի ֆիլմում կատարել է Ջիմինի և Ջեյ Հոփի մոտիկ ընկերուհու դերը։ Նույն թվականի հոկտեմբերին Ռյուջինը մասնակցել է «MIXNINE» ռեալիթի շոուի լսումներին և հաջողությամբ անցել է այն, սակայն տղամարդկանց խումբը հաղթում է աղջիկների խմբին, և Ռյուջինը դուրս է մնում։ Համարվում է, որ Ռյուջինը աղջիկների շրջանում զբաղեցրել է առաջին հորիզոնականը։

2018 թվականին շշուկներ էին պտտվում JYP Entertainment-ի նոր գըրլ բենդի կազմի մասին, և Ռյուջինը ընդգրկված էր ենթադրյալ անդամների ցանկում։

### 2019-ներկա։ Դեբյուտը Itzy-ում
2019 թվականի հունվարին հաստատվել է այն մասին, որ նա լինելու է Itzy անվամբ նոր գըրլ բենդի կազմում։

2019 թվականի փետրվարի 12-ին Itzy-ն դեբյուտ է կատարել երկար սպասված «DALLA DALLA» երգով և «It’z Different» սինգլային ալբոմով։

## Կրթություն
2020 թվականի փետրվարի 7-ին Ռյուջինը Չերյոնի հետ միասին ավարտել է «Hanlim Multi Art School»-ը։

## Ֆիլմագրություն
### Ռեալիթի շոուներ

### Ռեալիթի շոուներ խմբի հետ

### Տեսահոլովակներ խմբի հետ

## Ծանոթագրություններ

Կատեգորիա:Հարավկորեացի երաժիշտներ
Կատեգորիա:Հարավկորեացի երգչուհիներ
Կատեգորիա:Հարավկորեացի մոդելներ
Կատեգորիա:Հարավկորեացի պարուհիներ
Կատեգորիա:Հարավկորեացի ռեփերներ
Փեթի Լյուպոն

**Փեթի Էն Լյուպոն** (, ), ամերիկացի երգչուհի և դերասանուհի, որը Բրոդվեյի մյուզիքլներում ունեցած դերերի շնորհիվ հասել է մեծ հաջողությունների։

## Կյանք և կարիերա
Փեթի Լյուպոնը ծնվել է Նյուպորտում՝ Նյու Յորքում։ Նա օպերային երգչուհի Ադելինա Պատտիի ծոռնուհին է։ 1968-1972 թվականներին Լյուպոնը կրթություն է ստացել Ջուլիարդի դրամայի դպրոցում, որն ավարտել է գեղարվեստի բակալավրի աստիճանով, իսկ հետո առաջնաելույթ է ունեցել թատրոնի բեմում։

Լյուպոնը հաջողության է հասել «Էվիտա» մյուզիքլում Էվա Պերոն դերի, որը 1979 թվականին նրան բերել է «Թոնի» մրցանակ, ինչպես նաև «Սանսեթ Բուլվար» մյուզիքլում՝ Դեսմոնդի Նորմայի դերի շնորհիվ։ Բացի այդ, նա գլխավոր դերեր է խաղացել «Թշվառները», «Գուրսին» և շատ այլ մյուզիքլներում։ Հեռուստատեսությամբ հայտնի է «Կյանքը շարունակվում է» դրամատիկ սերիալում խաղացած իր դերի շնորհիվ, որտեղ նկարահանվել է 1989-1993 թվականներին։ Մեծ էկրանին հայտնի է «Միսս Դեյզիի վարորդը», «Հազար ինը հարյուր քառասուն մեկ», «Ընտանիքի հույսը» և «Լամարկի վերջին գործը» ֆիլմերում խաղացած դերերի շնորհիվ։

Ընդհանուր առմամբ, Լյուպոնը շահել է երկու «Թոնի», երեք «Դրամա Դեսկ», «Լոուրենս Օլիվիեի մրցանակ» և «ԱՄՆ‑ի կինոքննադատների ազգային խորհուրդ» մրցանակները, ինչպես նաև երկու անգամ առաջադրվել է «Էմմի» մրցանակի։

2013 թվականին Լյուպոնը հրավիրվել է «Ամերիկյան սարսափ պատմություն» սերիալի երրորդ եթերաշրջանին։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1949 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:21-րդ դարի երգիչներ և երգչուհիներ
Կատեգորիա:«Գրեմմի» մրցանակի դափնեկիրներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի երգիչներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մեցցո-սոպրանոներ
Կատեգորիա:Ապրիլի 21 ծնունդներ
Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Նյու Յորք նահանգում ծնվածներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի կին հնչյունավորողներ